cyanic-selkie/wikianc huggingface dataset:
Чуйдыҥ чӧли
Экологиязы
Чӧл кечире тӱндӱк-кӱнбадыштан тӱштӱк-қӱнчыгыш јаар, Калка јерине Чуйдыҥ трагы ууланган. 2003 јылдыҥ сыгын айында Белтир јурттыҥ јанында јерсилкиништиҥ эпицентры болгон. Јурт бӱдӱнге бызылган. Јерсилкиништиҥ магнитудазы Рихтердин шкалазы аайынча 7,3 балл болгон. Эпицентрге јууктай јер јарылып, кӧчкӧлӧнгӧн.
Археологиязы
Ак-Кобы ӧзӧктӧ Кош-Агаштаҥ 35 км тӱштӱк-кӱнчыгыш јаар Бар-Бургазы сууныҥ сол јарадында јебрен руникалык бичиктер (1805) ;Эре-чуйдыҥ чӧлинде Јаҥыс-Тӧбӧ кырдыҥ бажында Кош-Агаштаҥ 10-12 км тӱштӱктей јерде јебрен тӱрк бичиктер (2045) ; Кош-Агаштаҥ тӱштӱк-кӱнбадыштай 100 км кире јерде Јуҥмалуныҥ аржаны (2073) ; Јуҥмалуныҥ аржаны јаар барјаткан јолдо байлу јер (2203) ; Смоленская застава јаар Кош-Агаштаҥ барјатса байлу јер (2202) ; Ӱӱле. Байлу јер. Кош-Агаш ла Јуҥмалуныҥ ортозында боочыда (2204). Сартакпайдыҥ тажы. Байлу јер. Кош-Агаш ла Кӧкӧрӱниҥ ортозында, Кызыл-Шыҥ ла Јӱстыт суулардыҥ бириккенинде (2200) ; Абайым Боом. Каан кызыныҥ мӧҥкӱзи. Јӱстыт ла Кызыл-Шыҥ суулардыҥ белтиринде (2201) ; Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.
Бий (суу)
Кош суулары
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;"> (Сууныҥ бажынаҥ ала)
Јараттай јурттар
Бийдиҥ суузын јараттай јон јаткан јерлер (ӱстинеҥ тӧмӧн): Артыбаш, Ыйык-Агаш, Пыжы-Оозы, Кебезен, Толый, Верх-Бийск, Усть-Бава, Турачак (аймактыҥ тӧс јери), Куу-Оозы, Удаловка, Дайбово, Дмитриевка, Шунарак, Каначак, Кӱрей кӧл, Усть-Куют, [Балыкса (Алтайский край), Сайдып, Сосновка (Красногорский аймак), Старая Ажинка, Фрунзе јурт, Усть-Кажа, Новая Ажинка, Лебяжье (Красногорский аймак), Промышленный (Алтайский край), Новиково (Алтайский край), Соусканиха, Усятское, Ключи (Бийский аймак), Стан-Бехтемир, Малоенисейское, Енисейское, Семеновод (Алтайский край), Малоугренёво, Боровой (Алтайский край), Јаш-Тура.
Бий сууныҥ бажы деп Алтын-Кӧлдиҥ учында Артыбаш ла Ыйык-Агашјурттардыҥ ортозында кӱрдеҥ ала чотолот. Ыйык-Агаш јуртта јаан агаш-ээлем бар. Сотовая связь — Билайн, МТС (2012 јыл), почта јазап иштебейт. Артыбаштыҥ јанында «Золотое озеро» деп амыраар база бар (кӧлдӧ турган эҥ ле јаан ла эски турбаза). Верх-Бийскте бир канча магазин бар. Горно-Алтайск — Верх-Бийск деп трасса сууны кечет, кӱрдиҥ алдыла ӧдӧргӧ, ченемели ас сплавта туристтерге чала јеткерлӱ.
Турачак — Республики Алтайдыҥ аймагыныҥ тӧс јери, мында почта бар («Улово» деп иримниҥ-водоворот јанында), междугородный телефон, интернет (Ростелеком, Востоктелеком) бар. Сотовый связь — Билайн, МТС, Мегафон — 3G (2016 јыл). Автобус Горно-Алтайск, Јаш-Тура јаар јӱрет. Јаш-Тура кала 30 километрге чӧйилип калган, Бий ле Кадынныҥ бириккенинеҥ ӧрӧ.
Суула јӱрер јол
2009 јылда Бий сууныҥ бажынаҥ ала керептер јӱрер аргалу Бийский речпортко јетире (22 км).
60-чы — 80-чи јылдарда Биейбиҥ суузында улай ла керептер, паромдор јӱретен (јорык јӱрген улуска, кош тартар).
Јаш-Тура — Турачак деген сууда јолдо 1990-чы јылдардыҥ бажында тӱрген јорыкту "Заря"ушкуш теплоходтор јӱрӱжетен. Турачак јуртка 5-6 часка једер арга болгон. Линияга коштой автобустар база јӱрӱшкен. 1990-чы јылдарда, экономический кризис те болзо, јолдор тудулып турган болгон. Пассажирский керептер тудары нерентабельный боло берген. Бийдиҥ суузында агаш агызарын (лесосплав) 1992 јылда токтоткон.
Бийскте речпорттыҥ башкараачызыныҥ, Виктор Франктыҥ айтканыла, коммунал кӱрдеҥ ӧрӧ Бийскте керептер калганчы катап суу кирӱ тушта 2006 јылда барын јӱрген.
Бий суу соојындарда
Бий ле Кадын маргаандажар деп јӧптӧшкӧн. Јеҥгени эри болор, јеҥдирткени ӱйи болор. Кылыкту Кадын меҥдеп, ачынып, кырларга кысталып агып јатканча, Бий суу јайым, токыналу аҥданып једер јерге келди. Кадын озолотконынкӧрӧлӧ, калјуурып, Бабырган тууны ӱзе тепти, Бийге јаба једип кожулды, оноҥ ары экӱ биригип, токыналу Оп болуп тӱндӱк јаар ууланды.
Кеҥи
Кеҥи (Теньга) јурт Россияда Алтай Республиканыҥ Оҥдой аймагында Кеҥиниҥ јурт јеезезине кирип, оныҥ администрациялык тӧс јери болот.
Этимологиязы
Кеҥи широкий, просторный.
Алтайлап кеҥи, кееҥ, кеҥиген деп сӧстиҥ учуры кӧп: кееҥ тон-јаан јайым, ӱни кеҥиген-ӱни тыҥып, јайылган.
Географиязы
Јурт Туулу Алтайдыҥ тал ортозында, Теректиниҥ, Јал-Мӧҥкӱниҥ, Ӱч-Эҥмектиҥ сын тайгаларыныҥ эдегинде, Урсул сууга Кеҥиниҥ суузы киргенинде турат. Талайдыҥ кемјӱзинеҥ 1000 метрге бийик.
Климады
Климады орто-континентал. Кейдиҥ ортојылдык температуразы −4,2 °С, изӱ кӱндердиҥ температуразыныҥ ӱстӱги бажы +36 °С, эҥ ле соок температураныҥ алтыгы учы −54 °С, јердиҥ ортојылдык температуразы 0 °С, јыл ичинде калганчы соок кӱн ле баштапкы соок кӱн 02.06/30.08, јыл ичинде соок јок кӱндердиҥ тоозы 87, јут-чыктыҥ кеми бир јылга 345 мм, салкынныҥ ортојылдык тӱргени 1 м/с, тыҥ салкынду кӱндердиҥ тоозы 13,1 (15 м/с тӱрген салкынду).
Аҥ-куштары
Тайгалары аҥдык јер, айу, бӧрӱ, тӱлкӱ, киш, тийиҥ, койон ло јӱзӱн-јӱӱр оок аҥдар јӱрет. Куштардаҥ мында чай, кӱртӱк, ӱкӱ, мечиртке, мӱркӱт, карчага, тейлеген, торлоо, бӧднӧ, кӱӱк ле о.ӧ. бар. Сууларда балыктаҥ чортон, чараган, бел, ускуч, јылмай, тоозы кезем астаган да болзо, је бар.
Ӧзӱмдери
Кырлар кӧп сабазы тыт агашла бӱркелген, бийиктей мӧш агаш кӧп, чиби агаш суујакалай аралдарда ӧзӧт, тал, кайаҥ агаш тыҥ ла кӧп эмес, је бар. Јаан јакшы одорлордо јӱзӱн-јӱӱр ӧлӧҥ лӧ јердиҥ јиилеги. Арал-јыдуларда тийиҥкат, бороҥот, кызылгат ӧзӧт. Меестерде маҥыр, јонјолой, сӧҥӱскен, кӧрмӧсјиилек, тайа. Саста кӧгӧзин, кыйгак ӧлӧҥ лӧ о.ӧ. Кырлардыҥ тӱштӱк јаны меес, агаш јок тас, агаштар кобы- јиктерде ӧзӧт. Озодоҥ бери кедери тайгада, јайлуларда ӧлӧҥ-чӧп, тазыл-тамыр кӧп болгон, је улустыҥ кичеебес кылыгынаҥ кӧп эм ӧлӧҥдӧр торт јоголорго јеткен. Ол тоодо кызыл тазыл (копеечник чайный), марал (маральник), алтын-тазыл (родиола розовая) ла оноҥ до ӧскӧ кӧп чечектер ле ӧлӧҥдӧр.
Јери ле јолдоры
Јуртта 7 ором: Јараттай, Агаш-аразыныҥ, Кырда, Сууныҥ, Урсулдыҥ, Тӧс, Јодролу. «Јабаган — Туйакту» 84К-132 темдектӱ регионал кӧӧлик јолдо турат. «Кеҥи — Буландык» деп јолдыҥ башталганы.
Тӱӱкизи
Јурт 1860 јылдарда тӧзӧлгӧн. Алтайдыҥ шиҥжӱчили С. П. Швецов 1900 јылда бичиген орус улус Кеҥиге токтобой турган деп, алтайлардыҥ мал ажы кыраларын тепсеп турган учун.алдинцы. Бу ла ӧйдӧ В. И. Верещагин бичийт: Кеҥи Урсул ла Кеҥи суу бириккенинде туруп јат. Мында писарь ла јемжиктиҥ туралары бар, алтайлардыҥ байы Аргымай Кулјин база мында јакшы туралу, је алтай тегин ле айылда јадат. Мал-ажы толтыра, канча айгыр малду, ӱч малчылу. Аргымай, В. И. Верещагинниҥ айдыжыла, аказыныј Манјыныҥ јанында јаткан. С. П. Швецов 1900 јылда бичийт: "«У этих Кульджиных 3 табунщика, пасущие всех лошадей вместе, 9 пастухов для быков — в каждом стаде до 100 голов, каждое стадо пасется отдельно; кроме того, часть скота пасется еще под наблюдением самих хозяев»". Аргалу-чакту јайзаҥ јаҥду, акча-манатту тӧрӧӧн алтайлар орус кӧчкӱндерди узак јууктатпаган. Јаш-Тураныҥ исправниги В. Штейнфельд 1910 јылда јетирет: Кеҥи алтайлардыҥ јуулыжатан тӧс јери, бого Алтайдыҥ башка-башка јерлеринеҥ јондык съездтерге јуулыжат. Дючинге кирген алтайлардыҥ тоозы 6 561, айылдары 1 498. А. А. Силантьев Алтайда марал ӧскӱрерин шиҥдеген кижи 1897 јылда командировканыҥ турултазында бичиген: "«Бис Шабалин ле Оҥдой ажыра Катандјаар барадала, суу кирӱ болордо, Кеҥи-Оозынаҥ Кайырлык суу јаар эбирерге келишкен (Каэрлык, Урсулдыҥ кош суузы), Манјы Кулјынныҥ јерлери болгон. Манјы јаан марал ӧскӱрер ээлемдӱ болгон. Бис ондо аҥныҥ мӱӱзин кескенин кӧрӱп, фотојурукка соктырганыс.»" 1900 јылда, С. П. Швецовтыҥ јетиргениле, Туулу Алтайда тоого кирген маралодар — 784, ол тоодо 141 аҥныҥ бозузы, 643 јоон аҥ ла эне аҥдар.
Аргымайдыҥ озодо туткан амбарлары Кеҥиде эмдиге бар.
Ук-калыктары
Јуртта 2002 јылдыҥ тооалыжы аайынча 678 кижи болгон, олордыҥ 41 % орустар, 57 % алтайлар ла оноҥ до ӧскӧ укту улус болгон .
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Экономиказы
Таҥынаҥ ээлемдер (лпх), мал азыраары. Туризм. Крестьян-фермер ээлемдер.
Археологиялык
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.
Кичӱ Ийин
Кичӱ Ийин (Малая Иня) јурт Россияда Алтай Республиканыҥ Оҥдой аймагында Ийинниҥ јурт јеезезине кирет.
Географиязы
Јурт Алтай Республиканыҥ тал ортозында, Јал-Мӧҥкӱниҥ, Теректиниҥ, Ӱч-Эҥмектиҥ сындарыныҥ эдегинде, Кадыннаҥ ыраак јок, Ийин сууныҥ јарадында турат. Ийин ичинде кырлар бийик те, кају да, јолдоры кату. Талайдыҥ кемјӱзинеҥ 295 метрге бийик.
Климады
Климады орто-континентал. Кейдиҥ ортојылдык температуразы −4,2 °С, изӱ кӱндердиҥ температуразыныҥ ӱстӱги бажы +36 °С, эҥ ле соок температураныҥ алтыгы учы −54 °С, јердиҥ ортојылдык температуразы 0 °С, јыл ичинде калганчы соок кӱн ле баштапкы соок кӱн 02.06/30.08, јыл ичинде соок јок кӱндердиҥ тоозы 87, јут-чыктыҥ кеми бир јылга 345 мм, салкынныҥ ортојылдык тӱргени 1 м/с, тыҥ салкынду кӱндердиҥ тоозы 13,1 (15 м/с тӱрген салкынду).
Аҥ-куштары
Тайгалары, анчада Кадрин ле Сымылты, сӱрекей аҥдык: айу, булан, марал, элик, јеекен, бӧрӱ, тӱлкӱ, койон, јорокон, калазак, јоонмойын, киш, кӧрӱк, камду, агас. Куштардаҥ мында кӱртӱк, чай, бӧднӧ, сымда, ӱкӱ, мечиртке, мӱркӱт, карчага, кӱӱк, јелечи, кӱӱле, тарал бар.
Сууларда балыктаҥ чортон, чараган, бел, ускуч, јылмай, тоозы кезем астаган да болзо, је бар.
Јери ле јолдоры
Јуртта 3 ором: Кирпичтӱ, Меесте, Тӧс. Чуйдыҥ трагынаҥ ала јуртка јетире регионал кӧӧлик јол (84К-64), узуны 2,04 км. Јакалай јолдор.
Тӱӱкизи
Јурт 1860 јылдарда тӧзӧлгӧн.
Ук-калыктары
Јуртта 2002 јылдыҥ тооалыжы аайынча 298 кижи болгон, олордыҥ 98 % алтайлар ла оноҥ до ӧскӧ укту улус болгон .
Окылу тил: орус, алтай.
Экономиказы
Кажы ла биледе таҥынаҥ ээлемдӱ (лпх), јылкы, соок тумчукту, оок мал азыраары. Туризм.
Экинурдыҥ јурт јеезези
Экинурдыҥ јурт јеезези (Яконурское сельское поселение) — Россия Федерацияда Алтай Республиканыҥ Кан-Оозы аймагында муниципал тӧзӧлмӧ. Администрациялык тӧс јери — Экинур јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Экинурдыҥ јурт јеезезине статус ла гран-кыйулар тургузылган.
Географиязы
Јурт јеезе Туулу Алтайдыҥ кӱнбадыш келтейинде, тӱндӱк јанында Тӱӱкейдиҥ, Эзимниҥ, Наралканыҥ сын тайгалары, Эмегенниҥ, Быргастыныҥ, Ӧбӧгӧнниҥ суулары Канныҥ суузына киргенинде турат. Тӱштӱк јанында Канныҥ сазы кӧлдиҥ јаныла, Кан-Оозы јуртка јетире чӧйилет. Кӱнчыгыш келтейинде байлу кыр Алтын-Туу Јабаган јаар турат. Тӱндӱктей эки боочы бирӱзи Келейдиҥ, бу јолло Солонешный аймакка једер арга бар, экинчизи Јалаҥый-Бажыныҥ боочызы, оноҥ ары Јалаҥайга, Чаргы-Оозына, Моты-Оозына, Келейге айланып келер арга бар. Ӱч ӧзӧк Быргасты, Эмеген ле Ӧбӧгӧн чӧйилип, бир јерге баштары биригет. Ачык, чӧл-јалаҥ јер, элбек кыраларлу, одор-јалаҥдарлу, јаан састу. Талайдыҥ кемјӱзинеҥ 1082 метрге бийик. Экинур јурттыҥ рельефы чӧл јерге тӱҥей.
Эл-јон
Јуртта 2002 јылдыҥ тооалыжы аайынча 1634 кижи болгон, олордыҥ 98 % алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Кокышев, Лазарь Васильевич
Биографиязы
Лазарь Васильевич Кокышев 1933 јылда, ӱлӱрген айдыҥ 20-чи кӱнинде, Шабалин аймакта Кумшулу деп јуртта, качы кижиниҥ билезинде чыккан. Адазы 1941 јылда Ада Тӧрӧл учун Улу јууга барала бурылбаган. Энези беш балазын јаҥыскандыра чыдаткан.
Јаш тужы
Јаш туштаҥ ала Л. Кокышев јуранырына ла кожоҥдорына јайалталу болгон, оныҥ учун јаан улус оны келер ӧйдӧ јурукчы болор деп бодойтон. Лазарь школго алты јаштуда барган, озо баштап Алтай-Камлакта, оноҥ Кумшулуда ӱренген. Баштапкы качыларыныҥ эске алынганыла, ол јӱк ле математиканы сӱӱбейтен, ус куучынчы, эске кӧп ӱлгерлер айдатан. Тӧртинчи классты бешке божоткон. Сегизинчи класста А. М. Горькийдиҥ «Челкаш» деп, куучынын алтай тилге кӧчӱрген, је оныҥ ижин албагандар, нениҥ учун дезе оны озо та кемде кӧчӱрип салган.
Школ ло институттагы ӧйи
1950 јылда Кокышев областьтыҥ национал школына кирген, 1952 јылда божодып, А. О. Адаров, Э. М. Палкинле кожо Москвада А. М. Горькийдиҥ адыла адалган Литературалык институтка кирген. Анда ады јарлу орус поэт, Владимир Луговскойдыҥ семинарында ӱренген.
Јаан јӱрӱм
1957 јылда ӱредӱзин тӱгезеле, тӧрӧл Алтайына јанып, башка-башка иштерде иштеген:
Ӱлгерлиги
Л. Кокышев кӧп поэтический јуунтылардыҥ авторы — «Алтын-Кӧл», «Ӱлгерлер», «Туба», «Тушташтар», «Кызыл чечек», «Экинчи јӱрӱм», «Јол», «Санаалар», «Амаду», «Јӱс письмо».
Прозазы
Л.Кокышев ӱч роман бичиген: «Арина», «Чӧлдӧрдиҥ чечеги», «Мечин Јылдыс». Баштапкы алтай роман «Арина» болгон. Повесть «Туулардаҥ келген балдар».
Кӧчӱрмелери
1960 јылдарда Кокышев Л. В. эрчимдӱ иштейт, ол јаҥыс ла алтай бичимелдерле урушпай, орус тилдеҥ кӧп кӧчӱрмелер эткен. Алтай тилге А. С. Пушкинниҥ, М. Ю. Лермонтовтыҥ, Т. Г. Шевченкныҥ, Н. А. Некрасовтыҥ, Р. Бернстиҥ ле о.ӧ. поэттердиҥ бичимелдерин кӧчӱрген.
Драмазы
Горно-Алтайсктыҥ национал драма театрында «Туба» деп спектакльды режиссер Антон Юданов тургускан, тӧс рольды ол бойы ойногон. Бу ла театрда поэттиҥ «Тумантык Аркыт» деп бичимели аайынча поэтический-спектакльды 1982 јылда режиссер Ногон Шумаров тургускан. 1992 јылда Н.Шумаров Л.Кокышевтиҥ «Маарка» деп поэмазын лирикалык спектакль эдип Алтай национал драма театрда тургускан.
Карагайдыҥ јурт јеезези
Карагайдыҥ јурт јеезези (Карагайское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Карагай јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Карагайдыҥ јурт јеезезине статус ла гран-кыйулар тургузылган.
Географиязы
Карагайдыҥ јурт јеезези Туулу Алтайдыҥ тӱштӱк-кӱнбадыш келтейинде, Сайлугемниҥ, Теректиниҥ, Тӧгориктиҥ, Кадын-Бажы Ӱч-Сӱмердиҥ сын тайгаларына курчаткан, Казахстанныҥ гран-кыйуларына јуук јерде, аймактыҥ тӧс јери Кӧксу-Оозынаҥ кӱнбадыштай 72 км кире јерде турат. Карагай сууныҥ јарадында турат. Талайдыҥ кемјӱзинеҥ 1101—1289 метрге бийик. Јурт јеезеге ӱч јон јадар јер кирет Курјум, Ак-Сас ла Карагай. Јеезениҥ јериле Казахстан барар јол кыйуны кечип ӧдӧт. Мында погранзастава туруп јат.
Эл-јон
Јуртта 2002 јылдыҥ тооалыжы аайынча 846 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Кокто, Жан
Жан Кокто (Jean Cocteau; 5.7.1889, Мезон-Лаффит, Франция — 11.10.1963, Мийи-ла-Форе, Франция) улу француз бичиичи, драматург, јурукчы, кинорежиссёр.
Биографиязы
Жан Кокто 1889 јылда јаан изӱ айдыҥ 5-чи кӱнинде чыккан.
Катандуныҥ јурт јеезези
Катандуныҥ јурт јеезези (Катандинское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Катанду јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Катандуныҥ јурт јеезезине статус ла гран-кыйулар тургузылган.
Географиязы
Јурт јеезе Туулу Алтайдыҥ тӱштӱк-кӱнбадыш келтейинде, Кадын-Бажы Ӱч-Сӱмер, Сайлугем, Теректи, Тӧгӧрик, Ыйыкту сын тайгаларга курчаткан, Катандуныҥ чӧл јалаҥында, Кадын сууга Кичӱ ле Јаан Катанду, Тӱҥӱрдиҥ, Кујурлуныҥ суулары кожылган јерде турат. Јурт јеезеге ӱч јурт кирет Кујурлу, Тӱҥӱр, Катанду дезе тӧс јери. Бу Кӧксу-Оозы аймактыҥ эҥ ле тӱштӱк јурт јеезези болуп јат, мында Сибирдиҥ, Алтайдыҥ эҥ бийик кыры Кадын-Бажы Ӱч-Сӱмер, талайдыҥ кемјӱзинеҥ 4506 метрге бийик. Талайдыҥ кемјӱзинеҥ 955—853 метрге бийик.
Эл-јон
Јуртта 2002 јылдыҥ тооалыжы аайынча 1773 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Кӧксу-Оозыныҥ јурт јеезези
Географиязы
Кӧксу-Оозыныҥ јурт јеезези Туулу Алтайдыҥ тӱштӱк-кӱнбадыш келтейинде, Сайлугемниҥ, Кадын-Бажы Ӱч-Сӱмердиҥ, Теректиниҥ, Тӧгӧриктиҥ, Ыйыктуныҥ сындарыныҥ эдегинде, Оймонныҥ чӧл јалаҥында, Кӧк-Суу Кадынга киргенинде турат. Казахстанныҥ гран кыйуларынаҥ тыҥ ла ырак эмес јерде.Талайдыҥ кемјӱзинеҥ 974—1169 метрге бийик.
Эл-јон
Јуртта 2002 јылдыҥ тооалыжы аайынча 5109 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Кор-Кобы
Кор-Кобы (Кара Кобы) јурт Россияда Алтай Республиканыҥ Оҥдой аймагында Јолоныҥ јурт јеезезине кирет.
Этимологиязы
Кор-Кобы рыжевато-желтоватый или без растительности лог.
Кара кобы черный лог, ложбина, лог с густым лесом.
Коргобы, Кор Кобы (кор — ас, кичинек, тапчы, јетпес, тӱрген божой берер).
Географиязы
Јурт Алтай Республиканыҥ чике ортозында, Теректиниҥ, Јал-Мӧҥкӱниҥ, Ӱч-Эҥмектиҥ сындарыныҥ эдегинде, Урсул сууныҥ јарадында турат. Туралу кобы, Мӱркӱттӱ кобы, Койонду кобы, Шагым. Талайдыҥ кемјӱзинеҥ 1040 метрге бийик.
Климады
Климады орто-континентал. Кейдиҥ ортојылдык температуразы −4,2 °С, изӱ кӱндердиҥ температуразыныҥ ӱстӱги бажы +36 °С, эҥ ле соок температураныҥ алтыгы учы −54 °С, јердиҥ ортојылдык температуразы 0 °С, јыл ичинде калганчы соок кӱн ле баштапкы соок кӱн 02.06/30.08, јыл ичинде соок јок кӱндердиҥ тоозы 87, јут-чыктыҥ кеми бир јылга 345 мм, салкынныҥ ортојылдык тӱргени 1 м/с, тыҥ салкынду кӱндердиҥ тоозы 13,1 (15 м/с тӱрген салкынду).
Аҥ-куштары
Тайгалары аҥдык јер, айу, бӧрӱ, тӱлкӱ, киш, тийиҥ, койон ло јӱзӱн-јӱӱр оок аҥдар куштар јӱрет. Тооргы астаган учун.
Куштардаҥ кедери тарал, каргаа, ӱкӱ, кӱӱк, тейлеген, талеҥко, јелечи, чай, торлоо, бӧднӧ, кӱртӱк јӱрет. Кезик куштар тоозы астаганыла база «Алтай Республиканыҥ Кызыл бичигине» кирген: мечиртке, мӱркӱт, тарбалјы, каркыраа, турна.
Ӧзӱмдери
Айландыра ӧскӧн агаштардыҥ кӧп нургуны карагай, јойгон агаш. Суујакалай чиби, тал, каргана, кайыҥ агаштар ӧзӧт, бийиктей тытла кожо мӧш ӧзӧт. Тайга -тажы јиилектӱ, бороҥот, уйкӧс, тийиҥкат, кызылгат, тайабаш, калба, кӧжнӧ дӧ кӧп ӧзӧт.
Чыкту ла кӧлӧткӧлӧй јерде ӧлӧҥ бийик болуп ӧзӧт, комургай, кулузын, кылбыш, башка-башка чечектер: буланат, балузын, быркырууш, саргай, кандык, кӱӱктаман, кӱнкајы ла о.ӧ. «Алтай Республиканыҥ Кызыл бичигине» кирген ӧзӱмдер кӧп, олордыҥ тоозында: арчын, алтын тазыл, марал чечек, кызыл тазыл ла о.ӧ. .
Јери ле јолдоры
Јуртта 5 ором: Јиитердиҥ, Јаҥы, Меесте, Тӧс, Јолјаны. Јурт ажыра регионал учурлу «Јабаган-Туйакты» деп (84К-132 деп идентификационный темдектӱ) јол ӧдӧт. Эл-транспорттыҥ токтодузы — «Кор-Кобы», Јакалай јолдор.
Ук-калыктары
2002 јылдыҥ тооалыжыла јуртта 262 кижи болгон, 100 % алтайлар .
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Экономиказы
Мал азыраары. Крестьян-фермер ээлемдер. Таҥынаҥ аргачылар (ИП).
Археологиялык
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.
Талдуныҥ јурт јеезези
Талдуныҥ јурт јеезези (Талдинское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Талду јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Талдуныҥ јурт јеезезине статус ла гран-кыйулар тургузылган.
Географиязы
Талдуныҥ јурт јеезези Туулу Алтайдыҥ тӱштӱк-кӱнбадыш келтейинде, Сайлугемниҥ, Кадын-Бажы Ӱч-Сӱмердиҥ, Тӧгӧриктиҥ, Теректиниҥ сындарыныҥ эдегинде, Талду сууныҥ јарадында турат. Јурт јеезеге ӱч јурт кирет. Талайдыҥ кемјӱзинеҥ 1140—1168 метрге бийик. Айландыра сын тайгалары мӧҥкӱ тошло бӱркелген. Талдуныҥ јурт јеезези Кан-Оозы аймактыҥ јериле кыйулажат. Сугаш ла Кырлык јурттардыҥ ортозында боочы бар.
Эл-јон
Јуртта 2002 јылдыҥ тооалыжы аайынча 1417 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Ӱстӱги-Оймонныҥ јурт јеезези
Ӱстӱги-Оймонныҥ јурт јеезези (Верх-Уймонское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Ӱстӱги Оймон јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Ӱстӱги-Оймонныҥ јурт јеезезине статус ла гран-кыйулар тургузылган.
Географиязы
Јурт ӱеезе Туулу Алтайдыҥ тӱштӱк-кӱнбадыш келтейинде, Сайлугемниҥ, Теректиниҥ, Тӧгӧриктиҥ, Кадын-Бажы Ӱч-Сӱмердиҥ, Ыйыктуныҥ сындарыныҥ эдегинде, Оймӧнныҥ чӧл јалаҥында, Кадынныҥ оҥ јарадында турат. Ого 6 јурт кирет. Талайдыҥ кемјӱзинеҥ 917—1225 метрге бийик. Јеезениҥ јери тӱп-тӱс јерлӱ Оймонныҥ чӧлинде турат, элбек јалаҥдар, одор ло кыра саларга јарамыкту.
Эл-јон
Јуртта 2002 јылдыҥ тооалыжы аайынча 2238 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 4; -webkit-column-count: 4; -o-column-count: 4; -ms-column-count: 4; column-count: 4;">
Сооруныҥ јурт јеезези
Сооруныҥ јурт јеезези (Огневское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Соору јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Сооруныҥ јурт јеезезине статус ла гран-кыйулар тургузылган.
Географиязы
Јурт јеезе Туулу Алтайдыҥ тӱштӱк-кӱнбадыш келтейинде турат, текши јери 1925,00 га, Сайлугемниҥ, Кадын-Бажыныҥ тайгалардыҥ колтыгында, Кадынга кожылган Сооруныҥ, Кайтанактыҥ, Саксабайдыҥ сууларыныҥ јарадында турат. Талайдыҥ кемјӱзинеҥ 999—1070 метрге бийик. Јурт јеезеге беш јурт кирет.
Эл-јон
Јуртта 2002 јылдыҥ тооалыжы аайынча 1727 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Корбо-Талдыҥ јурт јеезези
Корбо-Талдыҥ јурт јеезези (Горбуновское сельское поселение) — Россия Федерацияда Алтай Республиканыҥ Кӧксу-Оозы аймагында муниципал тӧзӧлмӧ. Администрациялык тӧс јери — Корбо-Тал јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы аайынча (10-Р3 темдектӱ) Корбо-Талдыҥ јурт јеезезине статус ла гран — кыйулар тургузылган.
Географиязы
Корбо-Талдыҥ јурт јеезези Кӧксу-Оозы аймактыҥ ортозында турат, Туулу Алтайдыҥ тӱштӱк-кӱнбадыш келтейинде, Теректиниҥ, Кадын-Бажы Ӱч-Сӱмердиҥ, Тӧгӧриктиҥ, Ыйыктуныҥ, Сайлугемниҥ сын тайгаларына курчаткан, Казахстанныҥ гран кыйузына јуук јерде, Кадынныҥ јарадында турат. Јеезеге ӱч јурт кирет: Теректӱ, Кеме-Кечӱ, Корбо-Тал тӧс јери, текши јериниҥ кеми 38,00 кв.км. Талайдыҥ кемјӱзинеҥ 933—1061 метрге бийик. Айландыра кырлар мӧҥкӱ тошторлу, каскак ла бийик. Кадын суу Ӱч-Сӱмердиҥ мӧҥкӱлеринеҥ башталат.
Эл-јон
Окылу тил: орус, алтай.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Артыбаштыҥ јурт јеезези
Артыбаштыҥ јурт јеезези (Атрыбашское сельское поселение) — Россия Федерацияда Алтай Республиканыҥ Турачак аймагында муниципал тӧзӧлмӧ. Администрациялык тӧс јери — Артыбаш јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Артыбаштыҥ јурт јеезезине статус ла гран-кыйулар тургузылган.
Географиязы
Артыбаштыҥ јурт јеезези Туулу Алтайдыҥ тӱндӱк келтейинде, Алтын Кӧлдиҥ оҥ јарадында турат, Аба-Јыштыҥ ортозында. Јанында Кӧкуйа, Јыланду, деп туулар. Јыланду кырдыҥ ӱстинеҥ кӧрзӧ, кӧлдиҥ кӱскӱзи јап-јарт кӧрӱнет. Талайдыҥ кемјӱзинеҥ 400—589 метрге бийик. Алтын Кӧлдиҥ јарадында турган учун јурт јеезениҥ јеринде аҥылу микроклимат. Эҥ ле јылу кыш Јайлуда болот, кӧлдиҥ јанында улай ла фёновый салкын согот, Ыйык-Агаш ла Артыбаштыҥ ортозында кӱр бар, кӱр кӧл лӧ чыгара агып јаткан Бийдиҥ (Ӧӧн суу база бир ады) суузын бӧлип јат.
Эл-јон
Јуртта 2002 јылдыҥ тооалыжы аайынча 2145 кижи болгон, олордыҥ орустар, алтайлар ла оноҥ до ӧскӧ укту улус болгон.
Окылу тил: орус, алтай.
Инфраструктуразы
<div style="-moz-column-count: 4; -webkit-column-count: 4; -o-column-count: 4; -ms-column-count: 4; column-count: 4;">
Чендектиҥ јурт јеезези
Чендектиҥ јурт јеезези (Чендекское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Чендек јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Чендектиҥ јурт јеезезине статус ла гран-кыйулар тургузылган.
Географиязы
Чендектиҥ јурт јеезези Туулу Алтайдыҥ тӱштӱк-кӱнбадыш келтейинде, Теректӱниҥ, Сайлугемниҥ, Кадын-Бажыныҥ сындарыныҥ колтыгында, Оймонныҥ чӧлинде, Чендек сууныҥ јарадында турат. Јурт јеезеге 6 јурт кирет. Талайдыҥ кемјӱзинеҥ 917—1125 метрге бийик. Бийик-бийик мӧҥкӱ тыйгаларда јайы-кыжы кайылбас тош јадат, ол тоштордоҥ Кадын суу башталат.
Эл-јон
Јуртта 2002 јылдыҥ тооалыжы аайынча 2032 кижи болгон, олордыҥ орустар, алтайлар ла оноҥ до ӧскӧ укту улус болгон.
Инфраструктуразы
<div style="-moz-column-count: 4; -webkit-column-count: 4; -o-column-count: 4; -ms-column-count: 4; column-count: 4;">
Амырдыҥ јурт јеезези
Амырдыҥ јурт јеезези (Амурское сельское поселение) — Россия Федерацияда Алтай Республиканыҥ Кӧксу-Оозы аймагында јурт јеезе. Администрациялык тӧс јери — Амыр јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Амырдыҥ јурт јеезезине статус ла гран-кыйулар тургузылган.
Географиязы
Јурт јеезе Туулу Алтайдыҥ тӱштӱк-кӱнбадыш келтейинде, аймактыҥ тӱндӱк-кӱнбадыш јанында, Теректи, Сайлугем, Ӱч-Сӱмердиҥ, Ыйыктуныҥ сындарыныҥ эдегинде, Абайдыҥ чӧл-јалаҥында, Кӧк-Сууныҥ бажында 38-чи километринде, Кадын сууныҥ коолында турат. Јурт јеезеге Улужай, Јӱс-Тыт, Кызыл-Јар деп јурттар кирет. Кӧк-Суу кӱнбадыштаҥ кӱнчыгыш јаар агала, оноҥ ары бу суу Кадынга кирип јат. Јердиҥ алдында суулар, кардыҥ ла јаҥмырдыҥ суулары, тош кайылган суулар ончозы Кадын суузын толтырат. Бу сууныҥ тереҥи 1-1,5 метр болзо, оныҥ тууразы 3 метрдеҥ 6 метрге јетире. Јараттары кайыр. Јурттаҥ ырак јокто Каҥза деп кыр бар. Јаҥмырдыҥ алдында кырбаштай булут кыймыраар, оноҥ јазым јокко јут келер. Айландыра кырлары Тудукту, Акташ, Кӱркӱрек. Јуук јаткан деремнелер: Абай, Јӱс Тыт, Кызыл-Јар, Улужай, Талду, Кадынныҥ тереҥи 2-4 метр, јалбагы 8 метрдеҥ 50 метрге једет, јараттары база кайыр. Кадын суу јаскыда кандык айдыҥ ортозы киреде кӧпчизе, кӱӱк айда тыҥыда кӧдӱрилет. Јурт јеезениҥ турган јери тӱс, јалаҥ јер. Талайдыҥ кемјӱзинеҥ 1076—1270 метрге бийик.
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Корбо-Тал
Корбо-Тал (Горбуново) јурт Россияда Алтай Республиканыҥ Кӧксу-Оозы аймагында Корбо-Талдыҥ јурт јеезезине кирип, оныҥ администрациялык тӧс јери болот.
Этимологиязы
Корбо-Тал заросли молодого тальника.
Географиязы
Јурт Туулу Алтайдыҥ тӱштӱк-кӱнбадыш келтейинде, Теректиниҥ, Ӱч-Сӱмердиҥ, Ыйыктуныҥ, Тӧгӧриктиҥ сын тайгаларына курчаткан, Оймонныҥ чӧлиниҥ тал ортозында, Кадынныҥ сол јарадында, јурттыҥ ичиле Јаан-Теректи суу агып, Кадынга кожылганында турат. Кӧксу-Оозы аймакта Кадын-Бажыныҥ, Актайганыҥ тайга-сындары талайдыҥ кемјӱзинеҥ 1300 — 3300 метрге бийик, Ӱч-Сӱмер дезе 4506 метр, Сибирде эҥ бийик кыр.
Мында сӱреен кӧп суулар ла суучактар Кадынга келип кирет. Кадын-Бажыныҥ мӧҥкӱ-тошторынаҥ кӧп кӧлдӧр табылган. Мында Сибирде эҥ ле јаан јер бӱркеген мӧҥкӱ-тоштор јадат. Кӱнчыгыш јаар мӧҥкӱ-тоштор там ла калыҥжып, јаанап барат. Бийик сындар альпий бӱдӱмду тепсеҥдерлӱ, каскак кырларлу, карлу ла тошту. Талайдыҥ кемјӱзинеҥ 933 метрге бийик.
Климады
Климады орто-континентал. Узун соок кыш ла кыска јай. Чаган айдыҥ ортотемпературазы −19,2 °C, јаан изӱ айдыҥ +17,5 °C. Салкыны тыҥ эмес, ортолой кеми 4,5 м/сек, јыл туркунына 478 мм чык тӱжет, јуттыҥ кеми јеткилинче.
Тӱндӱктеҥ тӱштӱк јаар кырлык там ла бийиктеп барат. Тӱштӱктей кургак ла соок климат болуп солунат. Кыш узун, јаан карлу, ӱлӱрген айдыҥ учынаҥ ала кандык айдыҥ бажына једет, 6-7 ай, јай кыска кичӱ изӱ айдаҥ ала куран айдыҥ учына јетире, 3 ле ай, ортоайлык јылу +15 °С, кышкыда дезе −20 °С. Чаган айдыҥ соок деген кӱнинде −45..-50 °C, јаан изӱ айда эҥ тыҥ изӱ +30..+35 °C болот. Јут-чыктыҥ орто кеми јеткилинче 517 мм. Салкынныҥ ортојылдык кеми 4,7 м/с.
Аҥ-куштары
Тайгалары аҥдык : ирбис, айу, бӧрӱ, тӱлкӱ, јуҥма, марал, элик, тооргы, шӱлӱзин, сарас, јоонмойын, агас, кӧрӱк, тийиҥ ле о.ӧ. аҥдар. Чай, кӱртӱк, бӧднӧ, торлоо, ӱкӱ, кӱӱк, талеҥко, каргаа, кускун, карчага, мӱркӱт, тейлеген, јерлик кас, ӧртӧк деп куштар Кадын-Бажыныҥ биосферный заповеднигинде бар. Сууныҥ балыгы кӧлдӧрдӧ лӧ Кӧк сууда болот, чараган, јылмай, чортон, бел ле о.ӧ. .
Јери ле јолдоры
Јуртта 7 ором.
Ук-калыктары
Јуртта 2002 јылдыҥ тооалыжы аайынча 301 кижи болгон, олордыҥ 86 % орустар ла оноҥ до ӧскӧ укту улус болгон .
Инфраструктуразы
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Экономиказы
Кажы ла биле таҥынаҥ ээлемдӱ. Мал азыраары, аш салары, адару тудары, азрал белетеери. Агашла иштеери. Туризм.
Ар-бӱткендик
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте. .
Екатеринбург
Екатеринбу́рг Екатеринбург (1924 јылдаҥ ала 1991 јылга јетире — Свердло́вск болгон) — Россияда миллионер-кала, Уральский федерал округтыҥ администрациялык тӧс јери болуп, Свердловский областька кирип јат. Каланыҥ округы деп статусту (Россия) «Екатеринбург кала» деп муниципал тӧзӧлмӧ болот. Уралдыҥ экономикалык, администрациялык, культуралык, билим-ӱредӱлик јаан тӧс јери болот. Каланыҥ текши јери 1111,702 км² Орто Уралдыҥ кӱнчыгыш келтейинде, Исеть деген сууныҥ јараттарында, ӱстӱги агынында турат.
1723 јылда кӱчӱрген айдыҥ 7 кӱнинде Екатеринбургский железоделательный завод болуп тӧзӧлгӧн.
Этимологиязы
Екатерина кыс кижиниҥ ады, бург немец тилде кала деп учурлу, Екатеринаныҥ калазы — Екатеринбург. Екатерина Первая деп каанныҥ адыла адалган кала. 1781 јылда Екатерина II каан Екатеринбург калага Пермский губернияныҥ уездный калазы деп статус берген.
Географиязы
Екатеринбург Россияныҥ азиат келтейинде, Европа ла Азияныҥ кыйузында, Москванаҥ 1667 км тӱштӱктей турат. Географический координаттары: 56°50′ тӱндӱк широта, 60°35′ кӱнчыгыш долгота, талайдыҥ кемјӱзинеҥ 270 м бийик. Орто Уралдыҥ кӱнчыгыш келтейинде, Зауральский складчатый возвышенностьтыҥ кӱнчыгыш предгорьезинде, Исеть сууныҥ јараттарында турат. Каланыҥ широтазында тӱндӱктеҥ тӱштӱк јаар узада чӧйилген бийик эмес тӧҥдӧр (увалы) бар, олор јалбак јабызак јерлерле солынат. Олордыҥ бийиги 280 метрдеҥ 300 метрге јетире болот. Јабызак јерлерде кӧп сабада сас јадат. Исеть сууныҥ коолы Екатеринбургтыҥ ичинде јетире јалбак. Бийик ле јабыс пойменный террасаларлу.
Рельеф јабызак ла тӧҥдӧрлӱ тӱс јерлер солынганыла аҥыланат. Макро- ло мезорельеф холмисто-увалистый јерлер бийиги 200—380 м тӧҥдӧрлӱ. Уралдыҥ кырлары мында бийик эмес артка тӱҥей (седловина). Боочыларыныҥ бийиги талайдыҥ кеминеҥ 410 м. Уралыҥ бу келтейи Россияныҥ Европей келтейинеҥ Сибир јаар каалгазы болуп јат. Урал — сӱрекей јебрен кырлар, 300 млн јыл кайра табылган учун, калада кайыр кырлар јок. Кырлары бийик эмес, чала јатра. Мында бийик ле деген јерлери гранит кайадый, эмезе «таш палаталар» ошкош. Јарлулары: Шарташта таш кайалар, Јыланду кыр (Шабровские палатки), Северский кайалар (Северский Писаница), Чёртово Городище деп кайалар, Пшеничная деп кырдыҥ ӱстинде кайалар.
Екатеринбургтыҥ географиялык темдектери јарамыкту, каланыҥ ӧзӱмине јакшы айалга болгон. Екатеринбург Орто Уралда турат, мында кырлар јабызак учун јаан транспортный магистральдарды Тӧс Россиядаҥ Сибир јаар апарарга (Сибирский тракт ла Транссибирский темирјолды) эптӱ болгон. Онойдордо кала Россияныҥ стратегиялык јаан учурлу тӧс јери болуп ӧскӧн, бӱгӱнги кӱнге јетире бу кала Россияныҥ Европей ле Азиат бӧлӱктерин колбуда тудат.
Гидрографиязы
Екатеринбургта јаан суу — Исеть, Тобол сууныҥ кош суузы. Суулар јаҥмырдаҥ ла кайылган кардаҥ толотон. Сууныҥ ортојылдык чыгымы — 5,5 м³/с. Сууныҥ јараттарыныҥ орто бийиги: оҥ јарадында 280—300 м, сол јарадында 250—270 м. Исеть сууныҥ коолы тӧрт буунтыдаҥ улам кӧлгӧ тӱҥей болгон. Буунты суулар: Ӱстӱги-Исетский буунты, Екатеринбургтыҥ буунтызы, Парковый буунты суу (Маяковскийдиҥ паркыныҥ тӱштӱк јанында болгон, 2016 јылда оны јоголткондор) ла Алтыгы-Исетский буунты.
Калада экинчи јаан суу — Патрушиха, ол Исеть сууга Алтыгы — Исетский водохранилищениҥ јанында кирет, УНЦ деп микрорайондо ол 2 буунты боло берет, Елизавет деп микрорайондо база 2 буунты болот, Уктус деп микрорайондо Спартак деп буунты, ондый ок атту кырдыҥ јанында. Онойдо ок Исетьтиҥ кош суузы Решётка (Исетьтиҥ оҥ кош суузы, оныҥ оозы Палкино деп темирјолдыҥ јанында болгон). Исток (сол кош суу, каланыҥ кӱнчыгыш јанында). Исетьтиҥ бир канча кичинек кош суулары эмдиги ӧйдӧ јердиҥ алдында коллекторлордо јажынган, ол тоодо Мельковка, Осиновка, Ольховка, Акулинка, Монастырка, Черемшанка, Банная ла Чёрная деп суулар.
Пышма суу каланыҥ тӱндӱк јерлеринде агып, Тура деп сууга кирет. Калиновка суу Камышенкага кирет, Камышенка суу дезе тӱндӱкте МУП «Водоканалдыҥ» сточный сууларынаҥ бӱткен. Шарташ кӧлдӧҥ 2 км ыраакта торфту састаҥ Берёзовка суу башталат. Екатеринбургта бир канча јаан кӧлдӧр: кӱнчыгышта Шарташ ла Кичӱ Шарташ, тӱндӱк-кӱнбадышта Шувакиш, кӱнбадышта Здохня, онойдо ок Чусовое ле Песчаное деп кӧлдӧр. Водохранилищелер: Волчихинское ле Верхне-Макаровское.
Климады
Екатеринбург орто-континентал климат ла континентал климаттыҥ кыйузында турат. Ай-кӱн кенейте солунып турар, јылдыҥ ӧйлӧри чокым билдирет. Уралдыҥ кырлары, бийик эмес те болзо, Россияныҥ Европей келтейинеҥ, кӱнбадыштаҥ келген кейдиҥ толкуларын туйуктайт. Оноҥ улам Орто Урал Кӱнбадыш-Сибирдиҥ арктический соок кейине ачык болот, бу ла ӧйдӧ тӱштӱктеҥ Прикаспийский низменность ло Орто Азияныҥ куру чӧлдӧринеҥ јылу кейдиҥ толкулары јайым кирет. Мынаҥ улам калада температура кенейте кубулып, ай-кӱнниҥ аномалиялары бӱдет: кышкыда тыҥ сооктор ло кенейте јылулар ла јаҥмыр да болуп турат, јайгыда дезе +35 °C изӱдеҥ ала тоҥурып та ийет. Калада јут-чык јеткилинче. Јут-чыктыҥ кемине кейдиҥ кыймыгы, рельеф ле кейдиҥ температуразы салтарын јетирген. Кӧп саба јут-чыкты Россияныҥ Европей јанынаҥ кӱнбадыш циклондор экелетен, јут-чыктыҥ ортојылдык кеми — 601 мм. Кӧп саба јут-чык јылу ӧйдӧ болот, јут-чыктыҥ ортојылдык кеминиҥ 60-70 %-ти. Кышкыда кардыҥ калыҥы 40-50 см. Чыктыҥ коэффициенти —1.
Ӧзӱмдери ле аҥ-куштары
Екатеринбург ландшафтный районирование аайынча тӱштӱк-таёжный зонада, кыйуларыныҥ јанында башка-башка агаштардыҥ подзонозында болуп јат. Ӧзӱмдери тӱштӱк-тайганыҥ агаштары: аспак-кайыҥ-карагай, агаш кескен јерлерде јаҥынаҥ ӧскӧн аспак-кайыҥ агаштар, суу јараттай актар, агашту јыраалу (Исеть, Чусовая, Патрушиха суулардыҥ коолы), јараттарда кыйгак ӧлӧҥдӱ осоково-сфагновый састар (каланыҥ јаказында торфяниктер). Тӱндӱк-кӱнбадышта, Северка сууныҥ коолында (Екатеринбург) јойгон, чиби агаштар ӧзӧт.
Калада уйа тудар куштардаҥ 50 бӱдӧм, олордыҥ ортодо: зяблик, рябинник, садовая славка, зелёная пеночка, садовая камышовка, јаан кӧктийек (ӱренчи, кӧктӧш, тебечи) синица, бачырткы (кӱйбӱрек) дрозд, торко-сары обыкновенная иволга, кӧктийек обыкновенная пищуха, обыкновенная овсянка, обыкновенная чечевица, свиязь, озёрная чайка, шоҥкор (ылаачын) сапсан, чеглок, перепелятник, длиннохвостая неясыть, желна ла о.ӧ. . В окрестностях Екатеринбургтыҥ јаказында 11 бӱдӱм ӧскӱс-уул сова: ак ӧскӱс-уул, филин, ушастая сова, болотная сова, сплюшка, мохноногий сыч, воробьиный сычик, ястребиная сова, серая неясыть, уральская неясыть, бородатая неясыть. Кала Зауральский предгорный провинцияда учун, мында бастыра агаш аразыныҥ тындулары бар. Олор парковый ла лесопарковый зоналарда јӱрет. Калада эки бӱдӱм јылан-бака: келескен живородящая ящерица, коронду јыланобыкновенная гадюка. Бакалардаҥ бары ӧлӧҥ-бака травяная лягушка, јаан бака обыкновенная жаба, тегин тритон ло кӧл-бака озёрная лягушка.
Млекопитающийлери алты отрядка бӧлинет. Рукокрылыйлары ӱч бӱдӱм: прудовая ночница, северный кожанок ло двуцветный кожан. Азулулардыҥ отрядында бар билелер: псовые, куньи ле кошачьи. Каланыҥ јеринде тӱлкӱлер, токтонок ласка ла агас горностай. Койондордыҥ отрядында зайцеобразных — ак койон заяц-беляк. Кезикте лесопарктарда булан да лось туштаар аргалу. Эҥ ле јаан кыркындардыҥ отрядында грызуны тийиҥ (чырбык) белка обыкновенная, агаштыҥ чычканы мышовка лесная, сууныҥ чычканы ондатра, 10 бӱдӱм чычкандар. Курт-коҥысјиичилер насекомоядные — момон крот, јараа ёж обыкновенный, кутора обыкновенная.
Экологиязы
Каланыҥ экологиялык айалгазы кирлӱ кей учун кӱч. Россияныҥ 200 калазыныҥ экологиялык рейтинги аайынча 2021 јылда Екатеринбург 117-чи јерде турат. Кӧӧликтердиҥ чачкан кирлӱ кейине бастыра кирдиҥ 92,3 % келижет.
Каланыҥ эҥ јаан суузы — Исеть — оныҥ бастыра агынын промышленный предприятиелердиҥ кирлӱ суулары киртидет. бу сууда ээжинерге де јарабас. Сууныҥ чыҥдыйы «ӧйинеҥ ӧткӱре кирлӱ» деп классификацияга Исеть сууныҥ эки айрызы кирет: Екатеринбургтаҥ 7 км ле 19 км тӧмӧн.
Ӧзӱмдер тарыганы
Екатеринбургта ӧзӱмдер ӧскӱрери эки чакка уулалган. Каланы айландыра койу ийне бӱрлӱ агаштар, суулар ла кӧлдӧр, кайалар. 1845 јылда јӧптӧлгӧн генеральный план аайынча калада туралар тудулган. XIX чакта — 1860-чы јылдарда усадьбаларды јажыл ӧзӱмдерле јарандырып баштаган; 1860-чы — 1920-чи јылдарда јажыл ӧзӱмдерлӱ баштапкы общественный объекттер табылган: бульварлар, каланыҥ плотиназында тӱӱкилик сквер, общественный собраниениҥ сады (кийнинде Вайнердиҥ сады), Харитоновский сад; 1960-чы — 2000 јылдарда агаштар кӧп отургызылган; 2010-чы — эмдиги ӧй. Эмдиги ӧйдӧ калада туралар тудулганынаҥ улам (уплотнение застройки) ӧзӱмдер отургызыр јерлер астаган. Кезик парковый массивтердиҥ јери база кичинерген, анчада садулу тӧс јерлер тутканынаҥ улам Основинский парктыҥ, парка турбомоторный заводтыҥ ла тӱштӱк-кӱнбадыш лесопарктыҥ јерлери астаган. Бир кижиге ӧзӱмдерлӱ јердиҥ 17 кв.метры келижет. Каланыҥ администрациязы јетиргениле 2015 јылда Зелёный фонд Екатеринбурганыҥ текши јери 24 544 гектар болгон. Парктар, бульварлар ла скверлердиҥ текши јери 2493 гектар болгон.
2017 јылда кӱчӱрген айда Екатеринбургты айландыра 17 544 гектар агаштарлу кур (лесопарковый зелёный пояс)эдилер деп јӧп чыккан(.
Тӱӱкизи
XIX чактыҥ учында, XX чактыҥ бажында Уралда Октябрьский революцияныҥ тӧс јери болгон. 1918 јылда јаан изӱ айдыҥ 16-17 кӱндеринде, Екатеринбургта Россияныҥ калганчы кааны, Николай II каанныҥ билезин ӧлтӱргендер. Совет јылдарда кала ороонныҥ индустриал ла администрациялык јаан тӧс јери боло берген, Совет Союзтыҥ јеҥӱзине Ада-Тӧрӧл учун Улу јуу тушта айдары јок јаан камаанын јетирген.
Екатеринбург — Россияныҥ эл-јоны 100 муҥнаҥ артык калаларыныҥ тоозына кирип јат, Москваныҥ, Санкт-Петербург ла Новосибирск калалардыҥ кийнинеҥ тӧртинчи јерде. Екатеринбургский агломерация кемиле Россияда агломерациялар ортодо база тӧртинчи јерде.
Екатеринбург экономиказыныҥ кемиле ороондо 3-чи јерде. Ороондо саду, акча-манат ла туризм јанынаҥ јаан тӧс јерлердиҥ бирӱзи. Онойдо ок Электросвязь телекоммуникациялар ла Информационный технологиялар аайынча, транспортно-логистический јаан учурлу узел («Кольцово» деп международный аэропорт бар, каланы кечире Транссибирский магистраль ла 6 федерал кӧӧлик трассалар ӧдӧт), промышленный тӧс јер (оптико-механический промышленность, машиностроение, приборостроение ле уур машиностроение, металлургия, полиграфия, јеҥил промышленность, курсак-тамак промышленность, военно-промышленный комплекс).
Екатеринбург онойдо ок јаан учурлу администрациялык тӧс јер болуп јат. Мында Россияныҥ Тӧс военный округыныҥ штабы турат, Россия билим академиязыныҥ Уралда бӧлӱгиниҥ президиумы, Уральский федерал округта Россия Федерацияныҥ Президентиниҥ представительствозы ла федерал јаҥныҥ јербойында 35 органы. «Уралдыҥ тӧс калазы» деп оны улам ла окылу эмес атла адайдылар.
Мында 2018 јылда (кезик российский калаларда база) футболло Телекейлик чемпионат ӧткӱрген.
Екатеринбург архитектурада конструктивист бӱдӱмдерле макталат  , онойдо ок Екатеринбург «российский стрит-арттыҥ» тӧс калазы деп чотолот.
Эл-јоны
Екатеринбург Россияда 15 миллионер-каланыҥ бирӱзи. 1967 јылда чаган айдыҥ 21 кӱнинде Екатеринбургтыҥ миллионынчы кижизи туулган. Уралда эҥ јаан кала болуп јат. Эл-јонныҥ тоозы 1,5 млн-го јууктаган.
Россияныҥ тергеелик статистиказыныҥ бергениле, Екатеринбургтыҥ тургун улузыныҥ тоозы 1999 јылдардагы демографиялык кризистиҥ кийнинде, 2004 јылдаҥ ала божогон улустыҥ тоозына кӧрӧ кӧптӧп, кӧдӱрилип јат. 2015 јылдыҥ чодыла алдындагы јылга кӧрӧ 2203 кижиге кӧптӧп, 23 168 кижи боло берген (эл-јонныҥ кажы ла 1000 кижизине 15,8 кижи кожулган). Бу кӧргӱзӱле Екатеринбург Россияныҥ миллионер-калаларыныҥ ортозында бежинчи јерде. Божогон улустыҥ тоозы 2014 јылга кӧрӧ 18 кижиге астаган.
Екатеринбургтыҥ эл-јоны миграцияла кожо тыҥ кӧптӧгӧн. Јажы јанынаҥ кӧрзӧ, иштенер јашту улустыҥ тоозы кӧп. Екатеринбургтыҥ эл-јоныныҥ ӱй улузыныҥ тоозы эр улустыҥ тоозына кӧрӧ кӧп, ондый айалга бастыра Россияда.
Эл-јон муниципал регистр аайынча, Екатеринбургта 2017 јылдыҥ кандык айында эл-јонныҥ тоозы 1,5 млн-ноҥ ашкан.
Кудай јаҥы
Кудай јаҥыла калада башка-башка конфессиялар бар. Тӱӱкиде кудай јаҥы бажынаҥ бир де блаашту тартыжу болбогонын темдектеер керек. Екатеринбургта эҥ ле јаан кудайлык конфессия ол православие. Бу калада Орус православный серикпениҥ Екатеринбургский ле Верхотурский епархиялары бар. Кафедральный собор болуп Троицкий собор адалат. Онойдо ок Екатеринбургта Международный Общество Сознания Кришны деп храм бар.
Орус православный старообрядческий серикпе эки общиналу.
Калада протестант общиналар бар башка-башка деноминациялу, ол тоодо: Лютеранство, Баптизм, Адвентизм, Методизм, Пятидесятниктер ле о.ӧ.
Калада јетире јаан мусульман община бар, мечеттер једишпейт: эмдиги ӧйдӧ калада 2 јаан эмес мечет бар, бу јуукта база бир мечет Екатеринбургтыҥ спутник-калазы — Ӱстӱги Пышма деп калада тудулган. Кафедральный собор ло синагоганыҥ јуук јанында 2007 јылда кӱчӱрген айдыҥ 24 кӱнинде тудуларга јаткан јаан Соборный мечеттиҥ тӧзине баштапкы таш салынган, 2500 кижи бадар тӧрт минареттӱ, мынайда («площадь трёх религий») ӱч башка кудайлыктыҥ тепсеҥи боло берген. Мечетти ШОС-тыҥ саммидине јетпей тудар деп пландаган, је акча-манат једишпей, эмдиге јетире тудулгалак. 2010 јылда ӱлӱрген айдыҥ 1 кӱнинде Екатеринбургта Уральский муфтият тӧзӧлгӧн.
Методизм деген серикпе 2001 јылда ачылган, оны 10 јылга шыдар США-ныҥ налогтӧлӧӧчилериниҥ чодына туткан. XIX чакта тудулала, 1962 јылга јетире эски синигога болгон јерде, 2005 јылда јаҥы Синагога тудулган.
Каладагы кӧп саба кудайлык сооружениелер совет ӧйдӧ бызылган, синагогала кожо ӱч јаан деген православный храм бызылган. Богоявленский кафедральный собор (эмди оныҥ ордында 1905 јылдыҥ тепсеҥи), Екатерининский собор (эмди — Иштиҥ темдеги площадь Труда), храм-колокольня «Большой Златоуст» (Екатеринбургта революциянаҥ озо эҥ ле бийик тура болгон — бийиги 77 метр), Лютеранский серикпе ле Агару Аннаныҥ римско-католический храмы (ондый ла атту јаҥы католический храм 2000 јылда тудулган). Ӧскӧ серикпелерди складтар ла промышленный площадкалар эдип тузалангандар. Совет ӧйдӧ иштеген јаҥыс серикпе — Иоанно-Предтеченский собор. Калганчы ӧйдӧ кӧп серикпелер орныктырылып јат, 2004 јылда Успенский серикпениҥ туразы, 1943 јылдаҥ ала ондо хлебозавод № 3 турган, епархияга орныктырарга јандырылган ; 2006 јылда эски чертежторло орныктырган «Јаан Златоуст» храм 2012 јылда ачылган. 2010 јылда кандык айдыҥ 17 кӱнинде калага, пастырский визит эдип, Святейший Патриарх Кирилл келип јӱрген.
Калыктары
2010 јылдыҥ тооалыжы аайынча Екатеринбургта кӧп сабазы орус калык јуртайт. Муҥнаҥ артык тоолу калыктар: оустар — 1 106 688 кижи (89,04 %), татарлар — 46 232 кижи (3,72 %), украиндер — 12 815 кижи (1,03 %), башкирлер — 11 922 кижи (0,96 %), марийлер — 6481 кижи, немецтер — 2383 кижи, азербайджандар — 6381, удмурттар — 2666 кижи, поляктар — 1339 кижи, белорустар — 3672 кижи, армяндар — 5271 кижи, таджиктер — 5868 кижи, узбектер — 4072 кижи, чуваштар — 2508 кижи, мордвалар — 2664 кижи, еврейлер — 4339 кижи.
Каланыҥ администрациязыныҥ јетиргениле, Россияныҥ миграциялык политиказы учун калада славян укту калыктар астаган. Була ӧйдӧ 2002 јылдыҥ тооалыжы аайынча Кавказ ла Орто Азиянаҥ келген калыктардыҥ тоозы кӧптӧгӧн.
Ӱредӱлик
Екатеринбургта ӱредӱлик учреждениелердеҥ: дошкольный, текши, специальный (коррекционный), профессиональный, ортоспециальный, бийик ӱредӱ ле ӱзеери. Эмдиги ӧйдӧ кала Россияда јаан ӱредӱлик тӧс јерлердиҥ бирӱзи.
Екатеринбургта 164 ӱредӱлик учреждение: 160 тӱште ле тӧрт эҥирги. 2015 јылда ӱредӱлик учреждениелерде 133,8 муҥ кижи, ӱренер јерлер 173 161. Каланыҥ муниципал ӱредӱлик системазында онойдо ок тергеелик дошкольный ӱредӱлик учреждениелер, тергеелик дошкольный учреждениеде, каланыҥ јаказында су-кадык орныктырар лагерьлер ле тӱште јӱрер муниципал су-кадык орныктырар учреждениелер. 1914 јылда јаан изӱ айдыҥ 16 кӱнинде калада баштапкы вуз — Уральский горный институт императора Николая II (эмди Уральский государственный горный университет) ачылган. 1930 јылда калада баштапкы Свердловский энергетический техникум связи (эмди — Уралда техническалык связь ла информатиканыҥ институды) ачылган. Баштапкы университет Екатеринбургта Совет народных комиссаров РСФСР-дыҥ декреди аайынча ачылган, ого 1920 јылда ӱлӱрген айдыҥ 19 кӱнинде В. И. Ленин кол салган — А. М. Горькийдиҥ адыла адалган Уралда тергеелик университеди (эмди — Уралда федерал университет). 1979 јылда Уралда СССР-да баштапкы инженерно-педагогический кадрлар белетеер вуз — Свердловский инженерно-педагогический институт (эмди — Российский тергеелик профессионально-педагогикалык университет) ачылган.